Diari Oficial de la Generalitat Valenciana


Sumari del DOGV 1753, del 27-03-1992 (1992/824325)

ORDRE de 27 de febrer de 1992, de la Conselleria d'Agricultura i Pesca, per la qual s'instrumenten determinats aspectes de les ajudes per a la millora de l'eficàcia de les estructures agràries en l'àmbit de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1992/02/27/(2)/dof/vci/html**

### Dades del document

Número de DOGV
:   1753

Data del DOGV
:   27-03-1992

Secció del DOGV
:   DISPOSICIONS GENERALS

Número del document
:   1992/824325


Data del document
:   27-02-1992

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Correcció d'errades

Anàlisi jurídica

Ordre de 27 de febrer de 1992, de la Conselleria de Agricultura i Pesca, per la qual s'instrumenten determinats aspectes de les ajudes per a la millora de l'eficàcia de les estructures agràries en l'àmbit de la Comunitat Valenciana.  
El Reial Decret 1887/1991, de 30 de desembre, sobre millora de les estructures agràries, desplega, per a l'aplicació a Espanya, el Reglament (CEE) 2328/91 del Consell, de 15 de juliol de 1991, que refon en un únic text les normes del Reglament (CEE) 797/85 del Consell, de 12 de març de 1985, relatiu a la millora de l?eficàcia de les estructures agràries, i les modificacions que s'hi introdueixen.  
Determinats preceptes de l?esmentat Reial Decret tenen el caràcter de normativa bàsica estatal, de conformitat amb el que estableix l'article 149.1 13a. de la Constitució. Dins el respecte a aquestes bases, posteriorment correspon a les comunitats autònomes, com a titulars de les competències en matèria d'agricultura (article 34.4 de l?Estatut de la Comunitat Valenciana), l?exercici dels poders normatius de desenvolupament.  
El 27 de febrer de 1992 aquesta Conselleria d?agricultura i Pesca va subscriure, després de l'aprovació per part del Govern Valencià, en la reunió del 17 de febrer de 1992, i pel Ministeri d?agricultura, Pesca i Alimentació, pel mitjà de la Secretaria General d'Estructures Agràries, el corresponent conveni bilateral sobre finançament de les actuacions Previstes en el Reial Decret 1887/1991.  
Aquesta disposició s'encamina ara, a més de normalitzar la sol·licitud, la concessió i el pagament de les ajudes, a fer efectiva al sector agrari valencià les possibilitats de finançament de les activitats i inversions previstes com a auxiliables en el Reial Decret 1887/1991.  
Per això,   
ORDENE  
Article primer  
El sistema d'ajudes establert en el Reial Decret 1887/1991, de 30 de desembre, per a la millora de l?eficàcia de les estructures agràries, serà d'aplicació a la Comunitat Valenciana d'acord amb les determinacions d'aquesta disposició.  
CAPITOL I  
Acreditacions i documentació  
Article segon  
El compliment de les condicions per a ser beneficiari dels tipus d'ajudes per a les quals s'exigesca, s'acreditarà per mitjà dels següents documents:  
a) Document nacional d'identitat per al domicili i l?edat. Si no hi havia coincidència entre les dades del DNI i les de la sol·licitud o els declarats pel sol·licitant, s'haurà de justificar mitjançant la presentació d'un certificat d'empadronament per tal d'acreditar el domicili i la partida de naixement o el llibre de família per a l?edat.  
b) Número d'identificació fiscal (NIF).  
c) La cartilla de la Seguretat Social del Règim Especial Agrari serà el document suficient per a acreditar l'experiència professional requerida als sol·licitants d'ajudes a plans de millora, o per a qualsevol altra modalitat d'ajuda que s'exigesca. Així mateix podrà acreditar-se, si escau, amb la cartilla del Règim d'Autònoms de la Seguretat Social per l'activitat agrària.  
Aquest document es podrà substituir por comprovants de pagament de les quotes mensuals corresponents, o el certificat de la Tresoreria Territorial de la Seguretat Social que acredite l'alta durant el període mínim exigit.  
d) La capacitació professional necessària s'acreditarà mitjançant els corresponents certificats d'assistència amb aprofitament a cursos o seminaris pel temps exigit, expedits per un organisme oficial competent, en què ha de constar almenys el tema i les hores lectives.  
Si el certificat estava expedit per una entitat privada haurà de constar el programa del curs o seminari, a fi que es puga homologar, si s'escau, per la Direcció General d'Innovació i Promoció Agrària.  
Si els certificats d'assistència als cursos o seminaris foren presentats per joves per tal d'acollir-se a les ajudes previstes en l'article 31.1 d'aquesta disposició, el nombre mínim d'hores lectives que cal completar haurà de ser de 150, de les quals 25, com a mínim, correspondran a les orientacions productives de l?explotació en què s'hi instal·len, i unes altres 25 hores, si més no, a fiscalitat agrària, comptabilitat, gestió i associacionisme. Si no es complia aquest requisit, el jove podrà sol·licitar l'assistència als cursos, els temes i la durada dels quals li permeten completar les hores de mançana.  
Quan el jove no podrà acreditar un mínim de 25 hores lectives en cursos, haurà de realitzar el curs d'incorporació a l?empresa agrària, que serà organitzat pels serveis de la pròpia conselleria, i s'oferirà dins el programa anual de cursos de formació d'agricultors.  
En ambdós casos n'hi haurà prou amb el compromís d'adquirir la capacitació professional suficient en el termini màxim de 2 anys, si només es pretenia accedir a les ajudes de primera instal·lació.  
e) La titularitat de l'explotació s'acreditarà amb qualsevol dels següents documents:  
- Certificat o nota simple del Registre de la Propietat.  
- Escriptura pública de propietat.  
- Contracte d'arrendament o parceria.  
- Certificat municipal del cadastre de béns immobles, secció de rústica.  
- Rebut de contribució.  
- Qualsevol altre document admissible en dret, si no es disposa d'algun dels anteriors.  
f) Les rendes a què fa referència el punt 13 de l'article 2 del Reial Decret 1887/1991, s'acreditaran mitjançant la presentació de tres declaracions sobre l'impost de la renda de les persones físiques dels darrers 5 anys, de les quals dues correspondran als dos últims exercicis fiscals.  
Quan es tractarà d'agricultors joves que realitzen la primera instal·lació en l'explotació familiar, podran presentar les declaracions corresponents al titular anterior.  
g) La justificació d'estar al dia en les obligacions fiscals es realitzarà mitjançant la presentació dels documents esmentats en l'apartat f) i amb la de l?última declaració dels ingressos a compte de l'IRPF corresponents.  
h) Si la primera instal·lació d'un jove es realitza mitjançant acord de col·laboració, hi presentarà justificant que l'explotació és inscrita al Registre d'Explotacions Familiars Agràries, segons estableix el Decret 49/1991 del Consell de la Generalitat Valenciana, i serà vàlida, si fa al cas, la presentació de la sol·licitud d'inscripció en l'esmentat registre simultàniament a la sol·licitud de l'ajuda.  
i) Pel que fa a qualsevol bé que haja d'incloure's com a capital de l'explotació, haurà de justificar-se que s'hi troba inscrit al registre corresponent, en cas que, per la natura, la legislació així ho exigesca.  
j) Llicència d'obres i activitat per a les inversions que per la seua natura ho requeriran.  
k) Quan es tractarà de persones jurídiques, a més dels documents anteriors que pertoquen, presentaran:  
- Còpia dels estatuts de l'entitat o escriptura de constitució, degudament inscrits al registre corresponent.  
- Relació dels membres de l'agrupament, i també la descripció de les explotacions.  
- Declaració sobre l'impost de les persones físiques de cada membre en els mateixos termes que els agricultors individuals, i declaració de l'impost de societats.  
- Certificat de l'acta en què conste l'acord de sol·licitar l'ajuda adoptat per l?òrgan competent de l'entitat i el nomenament del seu representat.  
Article tercer  
No obstant el que disposa l'article anterior, els serveis de gestió i tramitació de les ajudes de la Conselleria d?agricultura i Pesca podran sol·licitar tota la documentació complementària que consideren necessària per tal de comprovar el compliment de les condicions i els requisits establerts per a la concessió dels diversos tipus d'ajudes.  
CAPITOL II  
Ajudes a les inversions en plans de millora  
Article quart  
1. Podran ser beneficiaris de les ajudes a les inversions en plans de millora els titulars d'explotacions agràries que tinguen les condicions fixades en l'article 5 del Reial Decret 1877/1991.  
2. Seran també beneficiaris els agricultors d'edat igual o superior als 56 anys sempre que acomplesquen la resta de condicions que estableix l'article 5 del Reial Decret 1887/1991, i a més a més les següents:  
a) No haver complit els 60 anys d'edat.  
b) Que estiga garantida la continuïtat i la integritat de l'explotació.  
Article cinquè  
A més de les ajudes als beneficiaris assenyalats en l'article anterior, la Conselleria d?agricultura i Pesca concedirà també ajudes a les inversions agràries en plans de millora, a l'empara del que disposa la disposició addicional primera del Reial Decret 1887/1991, a titulars d'explotacions agràries que no complesquen els requisits establerts en l'apartat a) de l'article 5 del Reial Decret 1887/1991, en els dos següents casos:  
a) Que el titular no haja complit els 60 anys d'edat i l'ajuda se sol·licite per a plans de millora que tinguen algun dels següents objectes:  
- Reconversió varietal en citricultura.  
- Adequació o millora del sistema de reg i que d'aquesta es derive tècnicament un sensible aprofitament d'aigua.  
- Inversions encaminades a intensificar l?explotació de manera que, sense augmentar produccions excedentàries, ocupen major quantitat de mà d'obra.  
- Inversions destinades a la millora higiènico-sanitària d'explotacions ramaderes, la correcció de la qual siga necessària per a la defensa del medi ambient.  
b) Que es tracte d'agricultors que, tot complint els requisits de l'article 5 del Reial Decret 1887/1991, no puguen acreditar el del seu apartat a), per no poder presentar les declaracions de l?Impost sobre la Renda de les Persones Físiques, en haver estat de baixa en l'activitat agrària en els darrers anys.  
Article sisè  
Per a calcular les rendes de treball per unitat de treball-home (UTH), segons el que estableix l'article 6 del Reial Decret 1887/1991, en l?àmbit de la Comunitat Valenciana es computaran en conreus intensius, forçats, sota plàstic o en hivernacle, un màxim de 3 UTH de mà d'obra assalariada amb independència de la mà d'obra familiar computable ocupada en l?explotació.  
Article setè  
1. En el pla de millora ha de constar clarament les especificacions a què es refereix l'article 7.1 del Reial Decret 1887/1991, de tal manera que partint d'aquestes es puga realitzar un estudi tècnico-econòmic que permeta constatar la millora o el manteniment de rendes, i també el compliment dels índexs respecte de la renda de referència, i el tipus d'orientació productiva inicial i futura.  
2. La Conselleria d?Agricultura i Pesca facilitarà els models d'impressos a fi d'elaborar de forma sistemàtica l?estudi tècnico-econòmic.  
Article vuitè  
De les inversions regulades als plans de millora que complesquen els objectius establerts en l'article 8 del Reial Decret 1887/1991, seran prioritàries per a la Comunitat Valenciana les següents:  
a) Instal·lació de sistemes de protecció de conreus hortícoles, floricultura i ornamentals, i en concret, hivernacles, túnels i umbracles fixos, i les instal·lacions que exigesca la producció d'aquests.  
b) La reconversió varietal en citricultura, per mitjà de replantació, reposició, doblat i reempelt, tot seguint les normes que establesca la Direcció General de Producció i Indústries Agràries.  
c) Implantació de sistemes de reg que comporten un estalvi d'aigua o una millora en la seua utilització, així com també totes les inversions en obres que redunden en el màxim aprofitament dels recursos hidràulics disponibles.  
d) Condicionament d'habitatges per a ús turístico-rural, llocs d'acampada, etc, amb els seus corresponents serveis.  
e) Habilitació de locals per a l'elaboració, confecció o envasat i venda de productes de la pròpia explotació.  
f) Instal·lacions d'aprofitament d'energies alternatives (solar, eòlica, etc).  
g) Inversions en millores de tipus sanitari per a explotacions ramaderes, tals com les fosses sèptiques, separadores de purins, tancats, bótes de distribució, crematoris, etc.  
h) La implantació de sistemes de producció agrària que constribuesquen a la protecció del medi ambient.  
i) D'altres inversions que encara que no s'incloguen de forma clara entre les anteriors, oferesquen, a judici de la conselleria un interès suficient, bé per ser de casuística àmplia en una zona, o bé posseir un efecte demostratiu evident i immediat respecte d'explotacions similars pel que fa a la millora de l?estructura productiva.  
Article novè  
Encara que es tracte d'inversions catalogables en algun dels apartats de l'article anterior, podran no aprovar-se inversions en els casos següents:  
a) Quan l?efecte final incremente la producció d'excedentaris.  
b) Quan els afectaran les limitacions sectorials establertes en l'article 9 del Reial Decret 1887/1991.  
c) Quan els afectaran les limitacions sectorials establertes per les administracions centrals i la valenciana.  
d) Quan de l?estudi tècnico-econòmic no es deduesca el manteniment de rendes o la millora d'aquestes, o es desprenga l?insuficient canvi estructural.  
Article deu  
1. Per raons de caràcter higiènico-sanitari d'interès públic, es podran aprovar ajudes per al trasllat d'instal·lacions ramaderes fora dels nuclis urbans. En aquest cas, 'hauran de presentar-se, a més dels establerts en l'article 2, els següents documents:  
- Resolució d'òrgan competent.  
- Llicència d'activitat, si escau.  
- Llicència d'obres de nou emplaçament.  
- Informe sobre les característiques tècniques de la nova instal·lació.  
2. També podran aprovar-se inversions dirigides a millorar les condicions higiènico-sanitàries d'explotacions ramaderes als sectors de vacum de llet, porcí i avícola, per a la producció de carn i ous, sempre que no incrementen la producció habitual, ni introduesquen canvis en l'estructura productiva.  
Article onze  
1. El règim d'ajudes a plans de millora consistirà en subvencions al capital, bonificació d'interessos o la combinació d'ambdós, a petició de l'interessat, tret d'aquells casos en què la normativa fixe en concret una modalitat d'ajuda o que raons pressupostàries obliguen a això.  
2. Les excepcions regulades en l'article 10.1 del Reial Decret 1887/91, seran d'aplicació a la Comunitat Valenciana en els termes que s'hi expressen, tret de les inversions en maquinària de reposició, les limitacions de les quals es fixen en l'article següent.  
Article dotze  
Les inversions en maquinària de reposició, tant d'ús comú com individual, que en cap cas no superaran els límits marcats en l'article 10 del Reial Decret 1887/1991, només podran aprovar-se quan s'acomplesquen les següents condicions:  
- Que la dimensió de l?explotació i l?orientació productiva justifique el mínim. d'hores de treball en la mateixa explotació.  
- Que l?ús d'aquesta no reduesca la mà d'obra, respecte de la situació de partida.  
- Que les característiques de la maquinària siguen adequades a les necessitats de l?explotació i l?orientació productiva.  
- Que la màquina i el model estiguen homologats oficialment i siguen la primera adquisició.  
- Que la maquinària que cal substituir estiga inscrita, si escau, al registre oficial corresponent.  
- Que s'acredite suficientment qualsevol altra dada que a judici dels serveis tècnics de la Conselleria d?agricultura i Pesca, siga convenient conèixer la idoneïtat de la inversió.  
Article tretze  
1. Les ajudes a què es refereix l'article 1l s'aplicaran a un volum d'inversió màxima aprovada de 9.200.000 PTA per unitat de treball-home (UTH) i de fins 81.173.479 PTA, per explotació.  
2. Aquests volums d'inversió es justificaran pel peticionari mitjançant les corresponents «factures pro-forma» A, pressuposts de l'empresa subministradora, memòria o projecte d'un tècnic competent. En tot cas, si la inversió en els termes proposats resultava excessiva a judici dels serveis tècnics de la Conselleria d?agricultura i Pesca podria aprovar-se aquesta per un import inferior.  
3. Si no hi ha tècnic competent, o a petició del sol·licitant, els serveis tècnics de la Conselleria d?agricultura i Pesca aplicaran, a fi de valorar les inversions i en funció de les seues característiques, uns valors tipus.  
4. En el cas de les ajudes per trasllat d'instal·lacions ramaderes d'acord amb l'article 10 d'aquesta disposició, per a la determinació del cost de la inversió es deduirà el valor dels béns afectats pel trasllat, calculat a preus de mercat.  
Article catorze  
Les quanties màximes d'ajuda especificades en els apartats 3 i 4 de l'article 10 del Reial Decret 1887/1991 seran d'aplicació a la Comunitat Valenciana.  
Article quinze  
1. Les subvencions de capital es limitaran als dos primers milions de pessetes de la inversió aprovada, excepte en els següents casos:  
- Inversions en explotacions de petits productors, el límit de les quals s'eleva a 3.000.000 de pessetes.  
- Inversions en explotacions de petits productors de llet de vaca, en els quals el límit se situa en 4.000.000 de pessetes.  
2. Aquestes subvencions de capital es podran aprovar en els percentatges màxims que s'expressen en l'article 11 del Reial Decret 1887/1991 per als peticionaris que complesquen el que s'estableix en l'article 5.  
Article setze  
1. Les ajudes en forma de bonificació d'interessos s'aplicaran tal com fixa el Reial Decret 1887/1991 en l'article 12, fins les inversions màximes que indica l'article 10 d'aquest decret.  
2. No obstant això, per als casos específicament regulats en els articles 4.2 i 5 d'aquesta disposició, i no incluibles directament en el règim d'ajudes als plans de millora abans esmentats, s'estableixen els següents tipus:  
a) Per als sol·licitants a què es refereix l'article 4.2 seran d'aplicació les mateixes ajudes previstes per als agricultors que complesquen les condicions que fixa l'article 5 del Reial Decret 1887/1991.  
b) Als sol·licitants a què es refereix l'apartat a) de l'article 5 d'aquesta disposició, se'ls concediran les següents ajudes:  
- Quan es tracte d'agricultors inscrits en el Règim Especial Agrari per compte d'altri, una subvenció de capital de fins el 15% sobre els dos primers milions d'inversió i una bonificació d'interessos màxima de 4 punts sobre l'interès preferencial establert als convenis financers entre el Ministeri d'Agricultura, Pesca i Alimentació, i les entitats bancàries, sense que aquesta supere en cap cas un total de 200.000 pessetes sobre la resta de la inversió.  
- Quan es tractara d'agricultors inscrits en el Règim General de la Seguretat Social com Autònoms per su activitat agrària, les ajudes consistiran en una subvenció de capital del 10 per 100 sobre els dos primers milions d'inversió i sobre la resta una bonificació d'interessos fins dos punts sobre el interès preferencial nomenat en l'apartat anterior que en ningun cas superarà la quantitat de 200.000 pessetes.  
- Als sol·licitants inscrits en el Règim General de la Seguretat Social per qualsevol activitat aliena a l'agrària, la ajuda consistirà, exclusivament, en la bonificació d'interessos de fins dos punts i un màxim de 200.000 pessetes per tal concepte, sobre els prèstecs sol·licitats per a realitzar la inversió.  
En els dos primers casos, la bonificació d'interessos podrà elevar-se a 400.000 pessetes en el cas que el peticionari renunciara a percebre la subvenció de capital.  
c) Als sol·licitants a què fa referència l'apartat b) de l'article 5 d'aquesta disposició se'ls podrà concedir una subvenció de capital i una bonificació d'interessos en les mateixes quantitats que es fixen en el punt b) d'aquest article per a agricultors inscrits en el Règim Especial Agrari per compte d'altri.  
3. En tots els casos el pagament de la bonificació d'interessos podrà efectuar-se en una o en diverses fases directament a l?interessat, després de l'aportació prèvia per aquest dels justificants dels pagaments corresponents als interessos i l'amortització, o la notificació de l?entitat financera en què s'especifique que n'està al corrent.  
Article disset  
1. Quan una explotació tinga alguna o algunes parts en més d'una zona, els percentatges d'ajuda s'aplicaran en funció de la ubicació concreta de cada parcel·la on es realitze la inversió, i en qualsevol cas en funció de la ubicació de l?explotació i no del domicili del sol·licitant.  
2. En l'annex I es relacionen els municipis inclosos en les zones desfavorides a què es refereixen els articles 10 i 12 del Reial Decret 1887/1991. No obstant això, qualsevol modificació que se'n faça amb posterioritat a la publicació d'aquest decret s'entendrà aplicable a partir de l?entrada en vigor d'aquesta.  
Article divuitè  
Els joves que vulguen acollir-se a les ajudes suplementàries previstes en l'article 10.4 del Reial Decret 1887/1991, hauran d'acreditar en el moment de la sol·licitud el compliment dels requisits establerts per tal d'accedir a les ajudes corresponents a plans de millora, i entre elles, tenir la capacitació professional suficient.  
Article dinou  
Les ajudes corresponents a sol·licituds realitzades per ramaders de boví de llet resten supeditades al que estableix l'article 13 del Reial Decret 1887/1991, i les disposicions que poden desenvolupar-lo, tant per part de l'Administració de l'estat com de la Generalitat Valenciana en el seu àmbit de competències.  
Article vint  
1. Les limitacions en inversió auxiliable i en nombre de plans de millora per explotació seran les que fixa l'article 14 del Reial Decret 1887/1991.  
2. Quan un peticionari sol·licite més d'un pla de millora, juntament a la resta de la documentació acreditativa haurà de presentar fotocòpia de resolució aprovatòria dels plans anteriors.  
Article vint-i-u  
Quan un pla de millora es presente per una persona jurídica titular d'una explotació associada, haurà d'acreditar la condició de cooperativa o societat agrària de transformació, així com també el compliment per tots els seus membres dels, requisits del punt a) de l'article 5 del Reial Decret 1887/1991. Si a més a més pretenen accedir als límits màxims que regula l'article 15, apartat 4 del mateix reial decret, hauran d'acreditar la fusió total de les explotacions preexistents.  
Article vint-i-dos  
Quan la cooperativa o la societat agrària de transformació titular de l'explotació sol·licitant, no s'haja constituït per fusió d'explotacions o siga de nova constitució, i en ambdós casos tinga per objecte l'explotació comunitària de terres i/o ramats, acreditada pels seus estatuts, haurà de comprometre's, a més de complir els requisits de l'apartat 5.b) de l'article 2 del Reial Decret 1887/1991, a una durada mínima de 6 anys d'acord amb l'apartat 3 de l'article 15 d'aquest decret, tenir un capital social de partida equivalent al 25 per cent de l'import de la inversió prevista i complir la condició que almenys tots els membres que acrediten la condició d'ATP tinguen en conjunt una participació en la gestió de l'explotació superior a la resta de membres de l'agrupació per a poder optar a la inversió màxima de 78.053.169 de pessetes. 1 s'admet, en el cas de boví de llet i porcí, l'increment en nombre de vaques o places de porcs assenyalades en el punt 4 de l'article 15 del Reial Decret 1887/1991.  
Article vint-i-tres  
1. Les modificacions a un pla de millora ja presentat, s'hauran de comunicar expressament i sol·licitar l'autorització. Quan aqueixes modificacions siguen de caràcter substancial, s'haurà de presentar un nou pla de millora, i s'hi adjuntarà, si escau, la documentació complementària de la inicialment aportada.  
2. El sol·licitant no podrà iniciar el pla de millora modificat fins que no se li notifique la corresponent autorització.  
Article vint-i-quatre  
Qualsevol beneficiari que haja presentat un pla de millora podrà renunciar a l'aplicació, si ho sol·licitava, sempre que no haja rebut cap de les ajudes que li corresponga o que torne íntegrament la quantitat percebuda en concepte de subvenció, inclosos els interessos legals establerts, i també la restitució de l?import del préstec percebut juntament amb l?interès o el diferencial que corresponga a cada cas.  
Article vint-i-cinc  
1. Una vegada finalitzades les inversions que siguen objecte de l'ajuda, el beneficiari ho comunicarà a la Conselleria d?agricultura i Pesca, i presentarà en aqueix moment o en el termini de 10 dies, la següent documentació:  
a) La darrera declaració de l'impost sobre la renda de les persones físiques, en el cas que s'hagués complit un nou termini de presentació des de la data de sol·licitud de l'ajuda. Altrament serà suficient amb la presentació dels documents de l'ingrés del pagament fraccionat, ingressos a compte, de l?impost sobre la renda de les persones físiques.  
b) Certificació de la Tresoreria de la Seguretat Social d'estar inscrit en el règim que corresponga com a beneficiari i d'estar al corrent dels pagaments.  
c) Certificat o nota simple del Registre de la Propietat en el cas que, d'acord amb la disposició transitòria segona del Reial Decret 1887/1991, s'hagués auxiliat la compra de terres.  
d) Si escau, certificat de la inscripció de la maquinaria l'adquisició de la qual haja estat auxiliada.  
e) Llicència d'activitat en cas que la millora incloga instal·lacions o explotacions que la requeresquen.  
2. També s'hi adjuntaran els documents acreditatius de la inversió real executada:  
a) Mitjançant factures detallades de les diverses partides en els mateixos termes que els pressuposts o les factures pro-forma presentades.  
b) Per mitjà de factures de material i mà d'obra assalariada, quan el pressupost haja estat confeccionat, després de la sol·licitud prèvia, pels serveis tècnics de la Conselleria d?agricultura i Pesca i les obres s'hagen realitzat amb participació de la mà d'obra familiar.  
Article vint-i-sis  
Els tècnics de la Conselleria d?agricultura i Pesca comprovaran en l'explotació mateixa la realització efectiva de les inversions.  
Article vint-i-set  
1. Quan de la documentació aportada o de les comprovacions tècniques realitzades es deduesca que la inversió realitzada ha estat menor a l'aprovada, l?import de la subvenció de capital, i si escau el del préstec bonificat, es reduiran en funció del valor de la inversió real.  
2. No obstant el que disposa l'apartat anterior, si amb les inversions menors no es consideràs tècnicament aconseguida una millora estructural, l'ajuda podrà ser anul·lada, tret que les inversions efectivament realitzades hàgen estat necessàries per mantenir, si més no, el nivell de renda de treball per UTH.  
CAPITOL III  
Ajudes a la primera instal·lació d'agricultors joves  
Article vint-i-vuit  
Les ajudes especials per a la primera instal·lació d'agricultors joves s'estableixen en favor d'aquells que complesquen les condicions fixades en l'article 17 del Reial Decret 1887/1991.  
Article vint-i-nou  
A les sol·licituds d'aquestes ajudes s'hi adjuntaran els documents acreditatius de la primera instal·lació, assenyalats en l'article següent, segons les diverses modalitats, i els documents següents:  
a) Certificat de la Tresoreria de la Seguretat Social de la situació d'alta en el Règim Especial Agrari o en el Règim General com a autònom per la seua activitat agrària, o cartilla de la Seguretat Social corresponent a algun dels dos règims.  
També serà admissible, en el cas de joves que siguen ajuda familiar d'una explotació, l'acreditació de la condició de beneficiari en la Seguretat Social del titular d'aquesta.  
b) Certificats o diplomes acreditatius de la capacitació professional exigida en l'apartat d) de l'article 2 d'aquesta ordre, o en defecte, compromís d'adquirir-la en el termini de dos anys comptadors des de la data en què s'aprova la sol·licitud.  
c) Si escau, compromís del pagament d'indemnitzacions a coherecus, on conste el concepte; i, pel que fa al receptor i al pagador, el nom, el domicili i el NIF  
d) Relació de despeses adduïdes com a necessàries per a la primera instal·lació, incloses les de capital circulant, com a màxim fins al 30 per cent del valor de la prima.  
Article trenta  
1. La primera instal·lació d'agricultor jove mitjançant accés a la titularitat o cotitularitat de l?explotació agrària per compra, herència, pacte successori, donació, arrendament o parceria de les terres o del capital d'explotació, s'acreditarà mitjançant la presentació dels documents en què consten els esmentats actes o contractes, i s'hi tindrà en compte que en el cas de cotitularitat el sol·licitant haurà d'assumir com a mínim un 40 per cent dels riscos i de les responsabilitats civil, fiscal i social de la gestió de l?explotació.  
2. Quan la primera instal·lació es faça per la integració com a agricultor a títol principal en explotacions associatives amb personalitat jurídica, el sol·licitant haurà de presentar:  
a) Certificat expedit per l'entitat sobre la integració del jove com a soci i l'aportació que ha fet.  
b) Còpia dels estatuts o normes per les quals es regeix l'entitat.  
c) Relació de persones que componen els òrgans directius i de gestió.  
d) Descripció de l'explotació associativa.  
3. La primera instal·lació que tinga lloc mitjançant l'accés a la cotitularitat, s'acreditarà amb la presentació de:  
a) Còpia de l?esmentat acord subscrit en document fefaent, que ha d'especificar que assumeix com a mínim el 40 per cent dels riscos i la responsabilitat civil, fiscal i social de la gestió de l?explotació per una durada superior a 10 anys, així com també la participació que en el resultat econòmic li corresponga, la indemnització que hagen de pagar-li els successors en cas de no mantenir l'acord i la forma de valorar la dedicació a l?explotació, a l?igual de les inversions que realitze, que en qualsevol cas, tindran la consideració de dret de crèdit en la successió.  
b) Inscripció de l?explotació en el Registre Oficial d'Explotacions Familiars Agràries, que podrà realitzar-se simultàniament en el moment d'emplenar la sol·licitud.  
Article trenta-u  
1. Les ajudes a la primera instal·lació d'agricultors joves es concediran en les formes i quanties màximes que assenyala l'article 19.1 del Reial Decret 1887/91.  
2. En la mateixa explotació no es podrà percebre més d'una prima de primera instal·lació. En cas que hi hagués moltes instal·lacions, la prima única serà divisible segons el grau de cotitularitat de cada jove. El mateix s'ha de fer amb l'ajuda a la bonificació d'interessos.  
Article trenta-dos  
1. La prima d'instal·lació es pagarà d'un sol cop quan el jove acredite que compleix tots els requisits en el moment de certificar-se la instal·lació.  
2. El peticionari podrà sol·licitar una bestreta del 50 per cent de l'import total de la prima en el moment de la instal·lació, quan complesca tots els requisits tret del de capacitació, i s'haja compromès al compliment d'aquest dins el termini de dos anys, que preveu l'article 29 d'aquesta disposició.  
Article trenta-tres  
1. A més de les aplicacions establertes en l'apartat 4 de l'article 19 del Reial Decret 1887/91, les primes i els préstecs podran tenir les altres següents aplicacions:  
a) Pagament de l?import de la prima d'assegurança de collites i/o ramat dels tres primers exercicis des de la instal·lació, i haurà d'acreditar l'assegurament mitjançant la presentació de les pòlisses corresponents.  
b) Necessitats de capital circulant, amb un límit màxim del 30 per cent de la prima d'instal·lació assignada. p  
c) Pagament de l'aportació econòmica exigida per a integrar-se com a soci en un cooperativa o societat agrària de transformació de comercialització.  
d) Un altre tipus de despesa ocasionat per la contractació d'assegurances, diferents de les de collites, relacionat amb l?explotació.  
2. El peticionari podrà proposar la inclusió d'alguna altra despesa prevista o derivada de la instal·lació, a fi que siga admesa com a tal i justificant la pertinència.  
Article trenta-quatre  
Quan la prima de primera instal·lació estiga destinada a finançar l'adquisició o el condicionament de l?habitatge, aquesta ha de complir els següents, requisits:  
a) Estar situada al mateix terme municipal que l?explotació o que una part productiva d'aquesta.  
b) Que siga un habitatge unifamiliar que dispose de dependències auxiliars de possible ús agrícola.  
c) En el cas de compra, que el valor d'aquesta no supere en 15 vegades el valor de fa prima sol·licitada.  
d) Si es tractava de reforma, condicionament o construcció, que a més de complir el límit a dalt esmentat, s'acredite en el moment de la sol·licitud la propietat de l?habitatge o solar (en règim privatiu o de guanys).  
Article trenta-cinc  
1. Quan els agricultors joves s'instal·laran mitjançant la integració en una explotació associativa, cooperativa o societat agrària de transformació, els socis de les quals després de la integració siguen en majoria agricultors a títol principal, les ajudes que corresponen, incloses les descrites en l'apartat 2 de l'article 1l del Reial Decret 1887/91, sempre que acomplesquen les condicions de l'apartat 4 de l'article 10 del dit Reial Decret, podran ser concedides als joves instal·lats o a l'explotació associativa. En aquest darrer cas, la quantia de les ajudes s'obtindrà multiplicant les respectives ajudes individuals pel nombre de joves integrats el volum de treball dels quals en l'explotació associativa siga una UTH, i que empren els requisits establerts en l'article 17 del Reial Decret 1887/91.  
2. En qualsevol cas, la part de la prima d'instal·lació destinada al pagament de l'aportació econòmica exigida per a la integració en l?entitat associativa no superarà el 50 per cent de la dita aportació.  
CAPITOL IV Ajudes a la introducció de la comptabilitat  
Article trenta sis  
1. A la Comunitat Valenciana es concediran també ajudes per a estimular la introducció de la comptabilitat en les explotacions agràries.  
2. Podran ser beneficiaris d'aquestes ajudes els agricultors a títol principal, que es comprometen a dur la comptabilitat de gestió de l?explotació d?acord amb el que estableix l'article 21 de l?esmentat reial decret.  
Article trenta-set  
1. Per a acreditar el compliment del compromís indicat en l'article anterior, el beneficiari de les ajudes presentarà dins e trimestre següent al tancament de l'exercici comptable, la fitxa que hi figura en l'annex II d'aquesta disposició.  
2. No obstant el que disposa l'apartat anterior, el serveis de la Conselleria d?agricultura i Pesca podran demanar la presentació completa de les anotacions comptables, amb la finalitat de comprovar l'efectiu compliment del compromís.  
Article trenta-vuit  
1. La quantia de les ajudes serà la següent:  
a) 150.000 pessetes per peticionari, per a explotacions de tipus intensiu amb dues o més orientacions productives.  
b) 120.000 pessetes per peticionari en explotacions no intensives amb dues o més orientacions productives.  
c) 100.000 pessetes per peticionari per a explotacions amb una sola orientació productiva, o que tenint-ne més d'una, n'hi haja una de principal que comporte almenys el 80 per cent dels ingressos bruts.  
2. Aquestes quantitats es concediran per a un total de quatre anys en parts iguals, comptadors a partir de l'exercici següent a l'aprovació de l'ajuda.  
Article trenta-nou  
Quan el beneficiari interrompa o suspenga sense causa justificada el portament de la comptabilitat o la presentació de la fitxa resum, se li anul·larà l'ajuda pendent de pagament.  
Article quaranta  
1. Si l'agricultor decidia d'emprar els serveis d'assessorament de qualsevol organització agrària o d'una altra entitat privada per a portar la comptabilitat de l'explotació, ha d'indicar en la sol·licitud la identificació social i fiscal de qui prestarà l'assessorament.  
2. En cap cas la subvenció corresponent no es transferirà directament a l'entitat assessora.  
Article quaranta-u  
Quan l'agricultor es beneficie d'aquestes ajudes i l?explotació es seleccione per l'Administració central o autonòmica per a la utilització de les seues dades amb fins digestió o de realització d'estudis tècnico-econòmics, o per a la inclusió en la Xarxa Comptable Agrària Nacional (RECAN) ha de facilitar les dades de la comptabilitat de l?explotació que se li demande, tot garantint-li l'anonimat per aplicació del secret estadístic.  
CAPITOL V   
Ajudes per a la posada en marxa d'agrupaments de serveis de gestió empresarial d'explotacions  
Article quaranta-dos  
1. A la Comunitat Valenciana es concediran ajudes per a la posada en marxa d'agrupacions agràries de serveis de gestió d'explotacions (AGE). Les ajudes es destinaran a contribuir al cobriment dels costos d'aquests serveis.  
2. En particular, l'ajuda es concedirà per a l'activitat del conseller o de l'agent encarregat d'analitzar els resultats de la comptabilitat i la resta de dades per compte dels titulars, ocupat a temps complet.  
Article quaranta-tres  
Les agrupacions de gestió d'explotacions, per a poder ser beneficiàries d'aquestes ajudes, hauran de ser reconegudes i autoritzades per la Direcció General d'Innovació i Promoció Agrària, i tindran qualsevol de les següents formes jurídiques:  
a) Cooperativa.  
b) Societat agrària de transformació:  
c) Organització professional agrària.  
d) Secció d'alguna de les anteriors.  
Article quaranta-quatre  
Els consellers o els agents de gestió hauran de posseir la, formació suficient, a judici de la Conselleria d?agricultura i Pesca, per a realitzar les funcions de recopilació i anàlisi dels resultats de la comptabilitat i d'elaboració del consell tècnic corresponent.  
Article quaranta-cinc  
Juntament a la sol·licitud, s'hi adjuntaran els següents documents:  
a) Contracte de treball de l'agent o del conseller on s'especifiquen, a més de les dades personals, la preparació tècnica i el temps previst de durada, que mai no podrà ser inferior a sis mesos.  
b) Relació de membres de l'Agrupació de Gestió d'Explotacions (AGE), amb el NIF, i en nombre no inferior a:  
- 15 si només es contracta un conseller.  
- 30 si es contracta més d'un conseller.  
c) Diplomes o títols acreditatius de la capacitat professional del conseller.  
d) Reglaments de l'entitat o de la secció que prestarà el servei en què conste l'objecte d'aquesta, o de la secció que prestarà el servei, i que la durada serà almenys de deu anys, normes de funcionament intern, forma de finançament i composició de la junta de govern.  
e) Memòria explicativa del funcionament previst de l'agrupació i compromís subscrit per tots els agricultors membres en que expressament s'assenyale la finalitat d'analitzar els resultats de les comptabilitats per tal d'extraure les conclusions que permeten fonamentar els consells de gestió per a les pròpies explotacions i les d'agricultors amb explotacions similars.  
Article quaranta-sis  
L'import de les ajudes serà com a màxim de 5.400.000 pessetes per conseller o agent, per a un període de cinc anys i es distribuirà l'import en parts iguals o decreixents.  
Article quaranta-set  
La justificació del compliment de les activitats i els compromisos objecte d'aquestes. ajudes, serà condició per al pagament, i es realitzarà mitjançant la presentació dels següents documents:  
a) Memòria del funcionament de l'entitat en què conste:  
- Conclusions tècnico-econòmiques de l'activitat, mitjançant la remissió de la fitxa-resum dels resultats de les anàlisis de gestió, i complimentat el model de l'annex III.  
- Consells de gestió elaborats i anàlisis de l'aplicació.   
- Altres activitats de grup realitzades.  
b) Relació d'agricultors que hi participen.  
c) Certificació de pagament de les quotes de la Seguretat Social del conseller contractat, així com també el període de cotització.  
Article quaranta-vuit  
Quan l'agrupació beneficiària d'aquestes ajudes siga seleccionada pels organismes de l'Administració amb la finalitat de realitzar estudis tècnics o estadístics, sobre la»base de les dades comptables i de gestió que ajuden a una millor presa de decisions als agricultors, haurà de posar a disposició d'aquesta les dades i els resultats de la gestió de les explotacions dels seus associats, i se'n garanteix l'anonimat en aplicació del secret estadístic.  
Article quaranta-nou  
Els agricultors a títol principal no integrats en una agrupació de gestió d'explotacions o integrats en una agrupació que no haja obtingut les ajudes regulades en els articles anteriors, si recorre als serveis de gestió d'explotacions prestats per la Conselleria d?agricultura i Pesca o per l'agrupació a què pertanya o per una altra autoritzada, podrà obtenir durant un màxim de dos anys una ajuda de 37.500 pessetes per any i explotació.  
CAPITOL VI  
Ajudes per a la posada en marxa d'agrupacions de serveis d'ajuda mútua  
Article cinquanta  
1. A la Comunitat Valenciana es concediran auxilis econòmics per a l?establiment de serveis d'ajuda mútua per part de cooperatives, societats agràries de transformació o qualsevol altre tipus d'agrupacions reconegudes per la Conselleria d?agricultura i Pesca (ADS, ADV, ATRIA, comunitats de regants, etc).  
2. Se'n concediran també a les agrupacions creades per pacte contractual subscrit documentalment per tots els membres, i en aquest s'expressarà l?objecte de l'agrupació, la regulació de les normes de funcionament intern, el règim econòmic i el control de aquesta.  
Article cinquanta-u  
Per a obtenir aquestes ajudes les agrupacions han de complir les següents condicions:  
a) Haver-se creat després de l'1 d'abril de 1985.  
b) Ser reconegudes per la Direcció General d'Innovació i Promoció Agrària com a agrupacions d'ajuda mútua.  
c) Estar constituïdes per agricultors que complesquen els requisits establerts en l'article 5,a) del Reial Decret 1887/1991.  
d) Entre les seues finalitats ha de tenir-ne almenys alguna de les següents:  
- Servei d'ajuda mútua entre explotacions en la utilització de mitjans personals i maquinària.  
- Servei en comú de mecanització i control de dades de les explotacions.  
- Producció en comú de material vegetal per a ús en les pròpies explotacions.  
- Parcel·les en comú d'experiències de produccions d'interés.  
- Assistència tècnica específica per a millorar l?organització productiva de les explotacions dels seus membres.  
- Explotacions en comú de la totalitat o de part de les explotacions dels associats.  
- Estalvi d'aigua i d'energia en comú.  
- Explotació comunitària dels factors i dels mitjans de producció.  
- Defensa sanitària de les produccions.  
- Execució comunitària de millores i infrastructura agrària per a la utilització eficaç de factors i mitjans de producció.  
Article cinquanta-dos  
A la sol·licitud d'aquestes ajudes caldrà adjuntar la documentació específica habitual per a agrupacions i entitats associatives, acompanyada d'una memòria explicativa dels objectius perseguits.  
Article cinquanta-tres  
L'import de l'ajuda que es concedirà a l'agrupació serà de 22.000 pessetes/any per cada component d'aquesta, sense que la quantitat total rebuda per l'agrupació durant els 5 primers anys d'actuació siga superior a 2.200.000 pessetes, repartida en cinc anualitats iguals, amb la finalitat de contribuir a les, despeses de gestió, posada en marxa, organització i funcionament.  
CAPITOL VII  
Ajudes per a la posada en marxa d'agrupacions de serveis de substitució  
Article cinquanta-quatre  
1. A la Comunitat Valenciana es concediran ajudes a les cooperatives agràries i a les societats agràries de transformació per a la posada en marxa de serveis de substitució en l?explotació.  
2. Les ajudes es concediran també a les agrupacions sense personalitat jurídica basades en un pacte contractual subscrit documentalment pels seus membres.  
Article cinquanta-cinc  
Les agrupacions beneficiàries han de complir les següents condicions:  
a) Estar integrades majoritàriament per agricultors que tinguen Is condicions assenyalades en l'article 5,a) del Reial Decret 1887/1991, amb un mínim de quinze agricultors associats.  
b) Ser autoritzat el servei de substitució per la Direcció General d'Innovació i Promoció Agrària.  
c) Ocupar, si més no, un agent de substitució qualificat, a temps complet, per un temps mínim de sis mesos i acreditat mitjançant contracte.  
d) La substitució es farà per a treballs especialitzats o per a substituir el titular o el cotitular de l'explotació per raó de malaltia, vacances o absència justificada. Aquestes causes estaran regulades en els estatuts o en el reglament intern de funcionament del servei, que es presentarà, juntament amb la sol·licitud, per a l'aprovació per la Conselleria d?agricultura i Pesca. En els estatuts o en el reglament intern constaran les aportacions dels associats, tant les fixes com les derivades del servei de substitució.  
c) L'agrupació ha de mantenir aquest servei durant un període mínim de deu anys, si bé és cert que els socis podran, d'acord amb les circumstàncies personals i de conformitat amb el reglament intern, causar baixa en el servei, sempre que el nombre de membres no es reduesca a menys de quinze, xifrà mínima que ha de tenir l'entitat o la secció.  
Article cinquanta-sis  
La documentació que cal presentar juntament amb la sol·licitud, serà l'habitual i específica per a les agrupacions i entitats associatives, i s'hi adjuntarà la mateixa documentació que la que es reflecteix en l'article 45, encara que referida al servei i l'agent de substitució.  
Article cinquanta-set  
L'ajuda, destinada a contribuir al cobriment de les despeses de gestió, serà d'un màxim d?1.800.000 pessetes durant els cinc primers anys d'activitat per cada agent de substitució contractat a temps complet, distribuïdes en cinc anualitats iguals o decreixents.  
CAPITOL VIII   
Ajudes a inversions forestals en superfícies agràries  
Article cinquanta-vuit  
A la Comunitat Valenciana es concediran ajudes a les inversions forestals en superfícies agràries, d'acord amb les especificacions dels apartats 1 a 3 de l'article 27 del Reial Decret 1887/1991.  
Article cinquanta-nou,  
1. En la modalitat d'ajuda de subvenció del capital, el percentatge d'ajuda que es concedirà pel primer tram d'inversió serà:  
a) Del 25 per cent en qualsevol repoblament que es realitze en zones desfavorides, amb l?únic condicionament d'utilitzar les espècies que s'indiquen en l'annex IV.  
b) Del 25 per cent quan el peticionari siga un agricultor a títol principal i el repoblament es faça amb alguna de les espècies arbòries que es contenen en l'annex IV, excepte el xop i les espècies que no s'empren per a fusta.  
c) Del 20 per cent en la resta de casos.  
2. El tipus d'interès dels préstecs bonificats i els límits percentuals d'ajuda i d'inversió unitària seran els que assenyala l'article 27.4 del Reial Decret 1887/1991.  
Article seixanta  
1. La superfície mínima que es repoblarà serà d'una hectàrea per a plantacions arbustives o arbòries de torn curt i de dues hectàrees per a la resta.  
2. Les espècies que cal emprar seran les indicades en l'annex IV. No obstant això, el beneficiari de les ajudes podrà proposar unes altres espècies que seran objecte d'informe tècnic pels serveis corresponents de la Conselleria de Medi Ambient.  
3. A les inversions previstes en aquest capítol els serà d'aplicació la Llei de la Generalitat Valenciana 2/89, de 3 de març, i el Decret 162/90, de 15 d'octubre, del Consell, sobre impacte ambiental.  
CAPITOL IX  
Ajudes a la qualificació professional  
Article seixanta-u  
A la Comunitat Valenciana es concediran les ajudes a la qualificació professional, previstes en els articles 32 i 33 del Reial Decret 1887/91, en relació amb les següents activitats d'ensenyament professional agrari:  
a) Cursos reglats de capacitació agrària.  
b) Cursos de formació i perfeccionament professional agrari.  
c) Cursos d'incorporació a l?empresa agrària.   
d) Estances i seminaris de formació professional agrària.  
Article seixanta-dos  
1. Us ajudes es concediran en relació amb les activitats indicades en l'article anterior quan aquestes complesquen les condicions i els requisits que s'estableixen en els apartats següents.  
2. Els cursos reglats de capacitació agrària són els encaminats a joves d'edats compreses entre la màxima d'escolaritat obligatòria i els 39 anys complits, amb una durada mínima de 1.000 hores lectives, desenvolupades en centres de capacitació agrària de la Conselleria d?agricultura i Pesca o en altres centres degudament autoritzats.  
3. Els cursos de formació i perfeccionament professional agrari es prendran en consideració quan tinguen una durada mínima de 20 hores lectives, i estiguen específicament dirigits a agricultors que, exercint la professió com a tals, pretenguen adquirir o actualitzar coneixements i destreses útils per a l?exercici de la professió.  
4. Els cursos d'incorporació a l?empresa agrària són els dirigits a joves que desitgen ser beneficiaris de les ajudes específiques que per als agricultors joves establesquen el Reial Decret 1887/1091 i aquesta ordre, i que, tot complint els requisits que aquestes disposicions exigeixen, s'acullen al règim d'ajudes per a la primera instal·lació i inversions en plans de millora.  
Aquests cursos tindran una durada mínima de 150 hores lectives i s'hi inclourà una àrea de comptabilitat i gestió i una altra d'organització, i ambdues hauran de comportar com a mínim un terç de les hores lectives del curs.  
5. Les ajudes previstes en aquest capítol es concediran també per a estances i seminaris dirigits als agricultors en general, per a formacions específiques de durada no estipulada.  
Les accions formatives previstes en aquest apartat no es comptabilitzaran com a formació professional, tret que en aquestes es porte a terme una avaluació.  
Article seixanta-tres  
Les ajudes consistiran en beques per a cobrir despeses d'assistència als cursos, sempre que siguen aquestes despeses a càrrec dels assistents, incloent-hi els costos de:  
a) Desplaçaments i viatges continus.  
b) Manutenció en funció dels horaris del curs i el domicili de l'agricultor.  
c) Despeses de material didàctic.  
d) Cost de la matrícula.  
Article seixanta-quatre  
1. En qualsevol cas, els costos unitaris no sobrepassaran les següents quantitats:  
a) 2.000 pessetes per alumne i dia per a cursos en règim d'externat i de menys de 6 hores lectives per jornada.  
b) 4.000 pessetes per alumne i dia quan el curs siga d'una durada diària major de 6 hores lectives i en règim d'internat, o exigesca per la distància al domicili habitual pernoctar-ne fora.  
2. En cap cas la quantitat que es percebrà per l'alumne no podrà superar la quantitat de 20.000 pessetes per curs, quan la durada no excedesca de 150 hores lectives i 50..000 pessetes per als de major durada.  
Article seixanta-cinc  
Excepcionalment, els agricultors que complesquen els requisits especificats en l'article 5 del Reial Decret 1887/1991 podran sol·licitar ajudes per a assistir a cursos o estances de tipus professional, no organitzats per la Conselleria d?agricultura i Pesca. En aquest cas, l'ajuda no podrà superar els màxims establerts en el punt 2 de l'article anterior.  
Article seixanta-sis  
1. La sol·licitud de les ajudes a què es refereix aquest capítol es presentarà en el model oficial, i hi constarà, a més de les dades personals, una descripció de l?explotació i les dades bancàries, i s'hi adjuntarà un pressupost de les despeses.  
2. Una vegada finalitzat el curs, el seu responsable certificarà l'assistència i l'aprofitament del peticionari, així com també els horaris i els desplaçaments realitzats, amb la finalitat de procedir al lliurament de l'ajuda corresponent.  
CAPITOL X   
Tramitació de les ajudes  
Article seixanta-set  
1. Les sol·licituds d'ajudes previstes en aquesta ordre es presentaran en les agències d'extensió agrària i el serveis territorials de la Conselleria d?agricultura i Pesca.  
2. Els agricultors interessats podran demanar l'assistència dels tècnics de les agències d'extensió agrària per a l?elaboració del corresponent estudi tècnico-econòmic que s'ha d'adjuntar a la sol·licitud.  
Article seixanta-vuit  
1. Tret de petició de l?interessat i la corresponent resolució aprovatòria, el termini d'execució de les inversions serà d?1 any, comptador a partir de l?endemà de la data de resolució.  
2. No obstant això, si per causa justificada el sol·licitant no pogués finir la millora, haurà de sol·licitar una pròrroga d'execució no superior a 12 mesos.  
Article seixanta-nou  
Els agricultors beneficiaris de les ajudes regulades en el Reial Decret 1887/1991 i en aquesta disposició no podran optar a d'altres ajudes pel mateix objecte d'inversió.  
CAPITOL XI  
Finançament  
Article setanta  
Les ajudes en forma de subvenció regulades en aquesta ordre es concediran amb càrrec als programes que s'especifiquen tot seguit:  
78.93.284.48. Subvencions cofinançables a inversions en plans de millora, primera instal·lació d'agricultors joves, introducció de la comptabilitat, qualificació professional i agrupacions de serveis.  
58.68.293.39. Subvencions a plans de millora, específiques de la Generalitat Valenciana, inversions, forestals i compra de terres.  
En ambdós casos amb els límits d'inversió auxiliables especificats en l'annex 1 del conveni signat entre la Generalitat Valenciana i el Ministeri d?agricultura, Pesca i Alimentació per aplicació de les ajudes del Reial Decret 1887/1991 de 30 de desembre.  
DISPOSICIONS ADDICIONALS  
Primera  
Si el Ministeri d?agricultura, Pesca i Alimentació o la comunitat autònoma establien mecanismes d'aval, d'assegurança de risc, d'assegurança d'insolvència total o parcial, o de qualssevol altres que siguen necessaris per a permetre l'accés a les ajudes del Reial Decret 1887/1991 i d'aquesta ordre, en els casos de possibles beneficiaris que manquen de garanties suficients a criteri de les entitats de crèdit amb qui s'establesca conveni financer, hom podrà destinar fins un 1 per cent de les ajudes concedides al fons d'assegurança que es pogués establir.  
Segona  
Les explotacions que, per concórrer les circumstàncies assenyalades en la Llei 49/1981, de 24 de desembre, siguen qualificades com a explotacions familiars agràries i estiguen inscrites al corresponent registre, d?acord amb el Decret 49/1991, de 20 de mare, del Consell de la Generalitat Valenciana, podran accedir, en aplicació de l?esmentada llei, als beneficis que s'hi estableixen, relatius a reduccions fiscals i de despeses notarials i registrals, en determinats casos.  
Tercera  
Es delega el director general d'Innovació i Promoció Agrària l?exercici de la competència per a resoldre les sol·licituds d'ajudes presentades a l?empara d'aquesta ordre.  
DISPOSICIONS TRANSITORIES  
Primera  
1. Les sol·licituds presentades a l'empara del Reial Decret 808/1987, de 19 de juny, sobre les que no hi va haver resolució, podran ser adaptades, a petició de l'interessat, perquè es resolguen d'acord amb el Reial Decret 1887/1991 i amb aquesta disposició.  
2. La sol·licitud d'adaptació s'haurà de realitzar abans de complir-se els sis mesos comptats des de la data en vigor d'aquesta norma i en cap cas després del 30 de setembre de 1992.  
3. Les ajudes que s'aplicaran a aquests expedients seran les que es fixen en els articles 14 i 16 en funció dels requisits complits pel peticionari que s'assenyalen en els articles 4 i 5 d'aquesta disposició.  
Segona  
1. Fins el 31 de desembre de 1994, i en els casos en què l?explotació agrària no tinga capacitat per a absorbir 1 unitat de treball-home (UTH), el pla de millora podrà incloure l'adquisició de terres per un valor màxim de 3.800.000 pessetes, sempre que amb això es demostre la viabilitat de l?explotació agrària resultant, i no serà exigible el requisit de dur la comptabilitat simplificada.  
2. Aquesta inversió en capital immobiliari únicament podrà ser objecte d'una bonificació dels interessos del préstec de fins a 15 anys d'amortització, aplicada a l'interès preferencial establert en els convenis financers i que serà del 7 per cent.  
Tercera  
Es podran admetre sol·licituds d'ajuda a l?empara d'aquesta disposició, presentades dins els tres mesos següents a l?entrada en vigor, encara que tinguen el límit d'edat sobrepassat, sempre que el peticionari complís íntegrament els requisits el dia 3 de gener de 1992.  
DISPOSICIONS FINALS  
Primera  
Es faculta el Director General d'Innovació i Promoció Agrària perquè dicte les disposicions necessàries per a l'aplicació d'aquesta ordre.  
Segona  
Aquesta ordre entra en vigor l?endemà de la publicació al Diari Oficial de la Generalitat, Valenciana.  
València, 27 de febrer de 1992.  
El Conseller d?agricultura i Pesca,   
LLUIS FONT DE MORA I MONTESINOS  
Veure imatge


Còpia Permalink ELI